గంగాధర : మహాశివరాత్రి పర్వదినాన్ని ఆనందంగా జరుపుకోవలసిన బాలిక ఓ లారీ అతి వేగానికి బలైంది. ఈ ఘటన కరీంనగర్ జిల్లా గంగాధర మండలం కురిక్యాలలో జరిగింది. ఎస్‌ఐ స్వరూప్‌రాజ్ కథనం ప్రకారం కురిక్యాల గ్రామానికి చెందిన జంగిలి తిరుపతి-వసంత కూతురు రక్షిత(9) శివరాత్రి సందర్భంగా తల్లి వసంతతో కలిసి గంగాధర చౌరస్తాలో పూజా సామగ్రి కొనుగోలు చేసేందుకు వెళ్లి, తిరిగి ఆటోలో కురిక్యాలకు వచ్చింది. గ్రామ పంచాయతీ సమీపంలో కరీంనగర్-జగిత్యాల జాతీయ రహదారిపై రోడ్డు దాటడానికి ప్రయత్నిస్తుండగా కరీంనగర్ వైపు నుండి అతి వేగంగా వస్తున్న (ఎంహెచ్ 20 డీఈ 6977) లారీ బాలికను ఢీకొట్టింది. కింద పడిన బాలికపై నుండి లారీ వెళ్లడంతో అక్కడికక్కడే మృతి చెందింది.
gangadhara : mahasivaratri parvadinaanni aanandamgaa jarupukovalasina balika oo lari athi vegaaniki balaindi. ee ghatana karinnagar jilla gangadhara mandalam kurikyaalalo jarigindi. esi swaroopraj kathanam prakaaram kurikyala graamaaniki chendina jangili tirupati-vasanta koothuru rakshita(9) sivaratri sandarbhamgaa talli vasantatho kalisi gangadhara chourastaalo poojaa samagri konugolu chesenduku velli, tirigi autolo kurikyaalaku vachindi. grama panchaayatii sameepamlo karinnagar-jagityaala jaateeya rahadaaripai roddu daatadaaniki prayatnistundagaa karinnagar vaipu nundi athi vegamgaa vastunna (emhech 20 deee 6977) lari baalikanu dheekottindi. kinda padina balikapai nundi lari velladamtho akkadikakkade mruti chendindi.